cyanic-selkie/wikianc huggingface dataset:
মোহাম্মদ আবদুল গাফফার হালদার
মোহাম্মদ আবদুল গাফফার হালদার (c. ১৯৪৫-১২ এপ্রিল ২০২০) যিনি এইচ এম এ গাফ্ফার নামে পরিচিত, বাংলাদেশ সেনাবাহিনীর অবসরপ্রাপ্ত লেফটেন্যান্ট কর্নেল ও মুক্তিযোদ্ধা ছিলেন। তিনি বাংলাদেশের খুলনা জেলার রাজনীতিবিদ, খুলনা-৫ (ডুমুরিয়া-ফুলতলা) আসনের সংসদ সদস্য ও মন্ত্রী ছিলেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
প্রাথমিক জীবন
এইচ এম এ গাফ্ফার ১৯৪৫ সালে খুলনা জেলার ডুমুরিয়া উপজেলার|ডুমুরিয়া ইউনিয়নের]] আরাজি-সাজিয়ারা গ্রামে জন্মগ্রহণ করেন। তার পিতা মোহাম্মদ কায়কোবাদ ও মাতা রহিমা খাতুন। তার স্ত্রী হোসনে আরা বেগম। তাদের ২ ছেলে ও ২ মেয়ে।
কর্মজীবন
এইচ এম এ গাফ্ফার ২৩ মার্চ ১৯৬৮ সালে পাকিস্তানি মিলিটারী একাডেমিতে কমিশন লাভ করেন। ১৯৭১ সালে পাকিস্তানি সেনাবাহিনীর চতুর্থ ইস্টবেঙ্গল রেজিমেন্টে কর্মরত ছিলেন। ২৫ মার্চ তিনি ব্রাহ্মণবাড়িয়ায় অবস্থান করছিলেন। ২৭ মার্চ ১৯৭১ সালে মুক্তিযুদ্ধে যোগ দিয়ে মন্দভাল সাবসেক্টরের অধিনায়ক হিসেবে দায়িত্ব পালন করেন। পরবর্তীতে তিনি কে’ ফোর্সের অধীন চতুর্থ ইস্ট বেঙ্গল রেজিমেন্টের অধিনায়ক হিসেবে বিলোনিয়া, ফেনী ও চট্টগ্রামের নাজিরহাট এলাকায় যুদ্ধ করেন।
রাজনৈতিক জীবন
স্বাধীনতার পর বাংলাদেশ সেনাবাহিনীতে যোগদান করে লেফটেন্যান্ট কর্নেল পদ থেকে ১৯৭৬ সালে তিনি অবসর নেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে খুলনা-৫ (ডুমুরিয়া-ফুলতলা) আসন থেকে সংসদ সদস্য নির্বাচিত হন। ১৯৮৬ সাল থেকে ১৯৯০ সাল পর্যন্ত তিনি বিমান ও পর্যটন মন্ত্রী হিসেবে দায়িত্ব পালন করেন।
মৃত্যু
এইচ এম এ গাফ্ফার ১২ এপ্রিল ২০২০ সালে ঢাকার সম্মিলিত সামরিক হাসপাতালে মৃত্যুবরণ করেন।
মাটির স্বর্গ
মাটির স্বর্গ ১৯৬৩ সালের ১ মার্চে মুক্তি পাওয়া একটি অসমীয়া চলচ্চিত্র। এটির পরিচালক অনিল চৌধুরী। চৌধুরী চিত্রায়নের ব্যানারে গিরিশ চৌধুরী ছবিটির প্রযোজনা করা ছাড়াও কাহিনী এবং সংলাপও লিখেছিলেন। সঙ্গীত জিতেন দেব এবং বীরেন্দ্র কুমারের। ছবিটিতে একটি অভাব-অনটনে লড়াই করা গৃহস্থ এবং অন্য একটি বিলাস-বৈভবে উপচে থাকা গৃহস্থের চিত্রায়ন করা হয়েছে। কিন্তু, উক্ত দুজন গৃহস্থ যখন দুখ-কষ্ট সইতে হয় তখন কে কীভাবে এর প্রতিকার করে, এখানে তাই দেখানো হয়েছে।
মহেশপুর রেলওয়ে স্টেশন
মহেশপুর রেলওয়ে স্টেশন বাংলাদেশের ঢাকা বিভাগের গোপালগঞ্জ জেলার কাশিয়ানী উপজেলার মহেশপুর ইউনিয়নে অবস্থিত ঢাকা-যশোর রেলপথের নির্মাণাধীন একটি রেলওয়ে রেলওয়ে স্টেশন।
ইতিহাস
পদ্মা সেতু রেল সংযোগ প্রকল্পের মাধ্যমে রেলওয়ে নেটওয়ার্কের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে আনা হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার ব্রডগেজ রেললাইন নির্মাণ করা হচ্ছে।  ২০২৪ সালে পুরো প্রকল্পের কাজ শেষ করার সময়সীমা নির্ধারণ করা হয়েছে।
গোপালগঞ্জ-৩
গোপালগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গোপালগঞ্জ জেলায় অবস্থিত জাতীয় সংসদের ২১৭নং আসন।
সীমানা
গোপালগঞ্জ-৩ আসনটি গোপালগঞ্জ জেলার টুঙ্গিপাড়া উপজেলা ও কোটালীপাড়া উপজেলার ইউনিয়ন নিয়ে গঠিত।
বসনা
বসনা (Basna) ভারতের ছত্তিসগড় রাজ্যের মহাসমুন্দ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬৬ মিটার (৮৭২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে বসনা শহরের জনসংখ্যা হল ৮৮১৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে বসনা এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
রুচিকা গিরহোত্রা মামলা
রুচিকা গিরহোত্রা মামলা হল ১৯৯০ সালে ভারতের হরিয়ানার পুলিশ মহাপরিদর্শক শম্ভু (এসপিএস রাঠোর) কর্তৃক ১৪ বছর বয়সী রুচিকা গিরহোত্রার শ্লীলতাহানির অভিযোগ। একটি অভিযোগ করার পর নির্যাতিতাকে, তার পরিবারকে ও তার বন্ধুদের পুলিশ পরিকল্পিতভাবে হয়রানির শিকার করেছিল, যার ফলে সে শেষ পর্যন্ত আত্মহত্যা করে। ২০০৯ সালের ২২ ডিসেম্বর, ১৯ বছরে ৪০ টি স্থগিতাদেশ এবং ৪০০ এরও বেশি শুনানির পর, আদালত অবশেষে রাঠোরকে আইপিসি (শ্লীলতাহানি) ৩৫৪  ধারায় দোষী সাব্যস্ত করে এবং তাকে ছয় মাসের কারাদণ্ড এবং এক হাজার টাকা জরিমানা করে। সিবিআই রাঠোরের আবেদনের বিরোধিতা করেছিল এবং দোষী সাব্যস্ত হওয়ার পর তার সাজা ছয় মাস থেকে বাড়িয়ে সর্বোচ্চ দুই বছর করার দাবি করেছিল। কেন্দ্রীয় তদন্ত ব্যুরোর (সিবিআই) বিশেষ আদালত কর্তৃক তার দোষী সাব্যস্ত হওয়ার বিরুদ্ধে করা আবেদন প্রত্যাখ্যান করে, চণ্ডীগড় জেলা আদালত ২৫ মে অপমানিত প্রাক্তন পুলিশ আধিকারিককে দেড় বছরের সশ্রম কারাদণ্ড প্রদান করে, তার আগের ছয় মাসের সাজা বৃদ্ধি করে এবং অবিলম্বে হেফাজতে নেওয়া হয় ও বুড়াইল কারাগারে নিয়ে যাওয়া হয়।  ২০১০ সালে ১১ নভেম্বর, সুপ্রিম কোর্ট এসপিএস রাঠোরকে এই শর্তে জামিন দেয় যে তিনি চণ্ডীগড়ে থাকবেন। সম্প্রতি, ভারতের সুপ্রিম কোর্ট শ্লীলতাহানি মামলায় রাঠোরকে দোষী সাব্যস্ত করেছে কিন্তু তার বয়স বিবেচনায় ইতিমধ্যেই তার দেওয়া ছয় মাসের কারাদণ্ডের শাস্তি সীমিত করেছে।
পটভূমি
রুচিকা গিরহোত্রা চণ্ডীগড়ের সেক্রেড হার্ট স্কুল ফর গার্লসের দশম শ্রেণীর (১৯৯১ সালের ব্যাচের) ছাত্রী ছিলেন। তার বাবা এসসি গিরহোত্রা ছিলেন ইউকো ব্যাংকে ম্যানেজার। দশ বছর বয়সে তার মা মারা যান। তার  আশু নামে এক ভাই ছিল।
রুচিকা তার বন্ধু আরাধনা প্রকাশের সাথে হরিয়ানা লন টেনিস অ্যাসোসিয়েশনে (এইচএলটিএ) প্রশিক্ষণার্থী হিসাবে তালিকাভুক্ত হয়েছিল।
আরাধনার বাবা -মা আনন্দ ও মধু প্রকাশ ৪০০ এরও বেশি শুনানিতে অংশ নিয়েছিলেন, পরে হয়রানির কারণে রুচিকার বাবা ও ভাইকে পাঁচকুলা ছেড়ে চলে যেতে হয়েছিল। সুপ্রিম কোর্টের আইনজীবী পঙ্কজ ভরদ্বাজ এবং মিত মালহোত্রা ১৯৯৬ সাল থেকে বিনা পারিশ্রমিকে এই মামলা লড়ছেন।
প্রভাব
মামলাটি সংসদে বিতর্কের জন্য আনা হয়েছিল। অপরাধীকে ১৯ বছর পরে দোষী সাব্যস্ত করা হয়েছে, কিন্তু শাস্তি হিসাবে তিনি যা পেয়েছিলেন তা ছিল ৬ মাসের কারাদণ্ড। দোষী সাব্যস্ত হওয়ার ১০ মিনিটের মধ্যেই তিনি জামিনে বেরিয়ে যান। এটা কি আমাদের সবার জন্য লজ্জার বিষয় নয়?
হরিয়ানার প্রাক্তন মুখ্যমন্ত্রী ওম প্রকাশ চৈতালাকে এই মামলার বিষয়ে জিজ্ঞাসা করা হলে, এটি একটি "তুচ্ছ বিষয়" বলে উড়িয়ে দিয়েছেন।
নিস
নিস (Nice) পশ্চিম ইউরোপের রাষ্ট্র ফ্রান্সের দক্ষিণ-পূর্ব প্রান্তে অবস্থিত একটি শহর। শহরটি ভূমধ্যসাগরের উপকূলে, কোত দাজ্যুর অঞ্চলে, ফ্রান্স-ইতালি সীমান্তের কাছে, ফ্রান্সের মার্সেই ও ইতালির জেনোয়া শহরের মাঝামাঝি অবস্থানে অবস্থিত। গ্রিক জাতির লোকেরা আনুমানিক ৩৫০ খ্রিস্টপূর্বাব্দে শহরটি প্রতিষ্ঠা করে। খ্রিস্টীয় ১ম শতকে রোমানরা শহরটি দখল করে নেয় এবং এখানে একটি বাণিজ্য কেন্দ্র স্থাপন করে। ১০ম শতকে প্রোভঁস অঞ্চলের কাউন্টগণ অঞ্চলটি শাসন করতেন। ১৩৩৮ সালে শহরটি সাভোয়াত কাউন্টদের কাছে হস্তান্তরিত হয়। ১৮৬০ সালে শহরটিকে ফ্রান্সের হাতে ছেড়ে দেওয়া হয়। দৃষ্টিনন্দন পর্বতবেষ্টিত নিস শহরের জলবায়ু আরামদায়ক। এটি ফরাসি রিভিয়েরা অঞ্চলের প্রধান পর্যটন কেন্দ্র। এখানে প্রায় সাড়ে তিন লক্ষ অধিবাসী বাস করে।
ভিত্তি
নিসে মানুষের পদার্পণ প্রায় চার লক্ষ বছর আগে বলে ধারণা করা হয়। তিয়েরা আমাতা' নামক প্রত্নতাত্ত্বিক অঞ্চলে প্রাপ্ত আগুন এবং ঘরবাড়ির যে নির্মাণ কাঠামো দেখা গেছে, তা প্রায় ২ লক্ষ ৩০ হাজার পূর্বের বলে অনুমান করা হয়। নিসের (নিসেইয়া) গোড়াপত্তন সম্ভবত মাসেইলা অঞ্চলে বসবাসকারী গ্রিকদের দ্বারা, এবং তখন তার নাম দেওয়া হয়েছিলো নিকাইয়া (Νικαία বা "Nikaia")। প্রতিবেশী লিগুরিয়ানস নাইকদের সাথে বিজয়কে উপলক্ষ করে এই নাম দেওয়া হয় বলে জানা যায়। এই নাইকি হচ্ছে গ্রিক পুরাণে বিজয়ের দেবী। এরপর শীঘ্রই এই শহর লিগুরিয়ান উপকূলের ব্যস্তময় বন্দর হয়ে ওঠে। অপরদিকে এর একটি অন্যতম বিরোধী শহর ছিলো সিমেনেলাম, যা ছিলো রোমানদের করায়ত্ব। লোমবার্ডদের আগমনের আগে পর্যন্ত সিমেনেলাম একটি আলাদা শহর হিসেবেই পরিচালিত হতো। সিমেনেলাম ধ্বংস হয়ে সিমিয়েজ শহর গড়ে ওঠে, যা আজ নিসেরই একটি জেলা।
লোহাগড়া রেলওয়ে স্টেশন
লোহাগড়া রেলওয়ে স্টেশন বাংলাদেশের খুলনা বিভাগের নড়াইল জেলার লোহাগড়া উপজেলায় অবস্থিত ঢাকা-যশোর রেলপথের নির্মাণাধীন একটি রেলওয়ে রেলওয়ে স্টেশন। স্টেশনটির কোড LGHRA।
ইতিহাস
পদ্মা সেতু রেল সংযোগ প্রকল্পের মাধ্যমে রেলওয়ে নেটওয়ার্কের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে আনা হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার ব্রডগেজ রেললাইন নির্মাণ করা হচ্ছে।  ২০২৪ সালে পুরো প্রকল্পের কাজ শেষ করার সময়সীমা নির্ধারণ করা হয়েছে।
এডিন ব্লেয়ার
জীবনী
এডিন ব্লেয়ার ১৯৮৭ সালের জুলাই মাসে লস অ্যাঞ্জেলেস কাউন্টির (ক্যালিফোর্নিয়ায়) পশ্চিম হলিউডে জার্মান, স্কটিশ এবং আইরিশ বংশোদ্ভূত পরিবারে জন্মগ্রহণ করেছিলেন। তার তিন বছর বয়সে বাবা-মার বিবাহ বিচ্ছেদ হয়েছিল।
তিনি ১৮ বছর বয়সে গ্ল্যামার মডেল হিসাবে কাজ শুরু করেছিলেন এবং পরে স্ট্রিপার এবং আদিরসাত্মক মডেল হয়েছিলেন, বিভিন্ন প্রকাশনা এবং এক্সোটিকা ফেয়ারে উপস্থিত হয়েছিলেন পাশাপাশি বিভিন্ন চলচ্চিত্রের এবং এমনকি তার নিজের জন্য মডেলিং সেশনের মেকআপ শিল্পী হয়েছেন।
অভিনেত্রী হিসাবে তিনি থার্ড ডিগ্রি, জিরো টলারেন্স, অ্যাডাম ও ইভ, উইকেড পিকচারস, ডেভিলস ফিল্ম, এভিল অ্যাঞ্জেল, গার্লফ্রেন্ডস ফিল্মস, ব্যাং প্রোডাকশনস, ডিজিটাল সিন, হাসলার, ব্র্যাজারস বা লিথাল হার্ডকোরের মতো প্রযোজনা সংস্থার হয়ে কাজ করেছেন।
দেবী অহল্যাবাঈ হোলকার বিমানবন্দর
দেবী অহল্যা বাই হোলকার বিমানবন্দর (আইএটিএ: আইডিআর, আইসিএও: ভয়েড) হল একটি সার্বজনীন বিমানবন্দর যা মূলত ভারতীয় রাজ্য মধ্যপ্রদেশের বৃহত্তম শহর ইন্দোর এবং শহরটির নিকটবর্তী অঞ্চলে বিমান পরিষেবার কাজ করে। এটি মধ্যপ্রদেশের সর্বাধিক যাত্রী পরিবাহনকারী বিমানবন্দর এবং ইন্দোরের ৮ কিলোমিটার পশ্চিমে অবস্থিত। ভারতীয় বিমানবন্দর কর্তৃপক্ষ কর্তৃক প্রকাশিত পরিসংখ্যান অনুযায়ী, বিমানবন্দরের রক্ষণাবেক্ষণ ও ব্যবস্থাপনার জন্য দায়বদ্ধ এজেন্সি, যাত্রী পরিবহনের  হিসাবের দ্বারা এটি ভারতের ২৪ তম ব্যস্ত বিমানবন্দর। মারাঠা সাম্রাজ্যের হোলকার রাজবংশের অন্তর্গত, ইন্দোরের মহারানী অহল্যা বাই হোলকারের নামে বিমানবন্দরের নামকরণ করা হয়।
ইতিহাস
হোলকার রাজ্য প্রশাসন, মেসার্স টাটা অ্যান্ড সন্স (এভিয়েশন ডিপার্টমেন্ট) এর প্রধান নেভিল ভিন্টেন্টের সাথে আলোচনা করে ১৯৩৫ সালে বিমানবন্দর নির্মাণের জন্য বর্তমান স্থানটি নির্বাচন করে। ইন্দোর থেকে গোয়ালিয়র, দিল্লি এবং মুম্বাই থেকে বিমান পরিষেবা জুলাই ১৯৪৮ থেকে শুরু হয়। সেন্ট্রাল ফাইন্যান্সিয়াল ইন্টিগ্রেশন স্কিমের আওতায় ১৯৫০ সালের এপ্রিল মাসে ভারত সরকারকে বিমানবন্দর হস্তান্তর করা হয়েছিল। ৫,৬৬৬ ফুট দীর্ঘ নতুন একটি রানওয়ে মার্চ ১৯৬৬ সালে  ₹১.৫ মিলিয়ন ডলার খরচ করে নির্মান করে বৃহত্তর বিমান অবতরণের ব্যবস্থা গড়ে তোলা হয়েছিল। বর্তমানে রাতে অবতরণ সুবিধা প্রদান করা হয় বিমানবন্দরে।
গঠন
ইন্দোর বিমানবন্দর ৭২২ একর জায়গা নিয়ে গড়ে উঠেছে এবং বর্তমান টার্মিনাল ভবন ১৮,০০০ বর্গ মিটারের মধ্যে বিস্তৃত। পাশাপাশি কংক্রিটের অ্যাপ্রনগুলি ৫ টি এটিআর ৭২, ৪ টি এয়ারবাস এ -৩২১ এবং ৩ বোয়িং ৭৩৭ বিমানকে একযোগে দাঁড় করানোর করার জন্য পার্কিং বে রয়েছে। ইন্দোরের বিমানবন্দরের একমাত্র রানওয়ে ০৭/২৫ ভিত্তিতে ২,৭৫০ মিটার লম্বা এবং ৪৫ মিটার চওড়া।
বিমানবন্দরে রাতে অবতরণ সুবিধাগুলি এবং একটি ক্যাট-১ ইন্সট্রুমেন্ট ল্যান্ডিং সিস্টেম (আইএলএস) (রানওয়ে ২৫ এ) রয়েছে। এছাড়া ন্যাভিগেশন সুবিধার জন্য ডিভিওর / ডিএমই এবং এনডিবি ব্যবস্থা আছে। বিমানবন্দরের  সম্প্রসারণ পরিকল্পনার একটি অংশ হিসেবে রানওয়েটি সম্প্রসারিত করা হচ্ছে।
সুসংহত টার্মিনাল
১৪ ই ফেব্রুয়ারি ২০১২ সালে ইন্দোর বিমানবন্দরের নতুন সম্প্রসারিত সমন্বিত টার্মিনাল উদ্বোধন করা হয়। এটি ₹১৩৫ কোটি টাকা খরচ করে এএআই কর্তৃক নির্মিত হয় এবং এটি একই সময়ে ৭০০ জন যাত্রীকে পরিচালনা করতে সক্ষম। নতুন টার্মিনালটিতে আধুনিক এস্ক্যালেটর এবং একটি উচ্চ প্রযুক্তির ব্যাগ পরিবহন ব্যবস্থা রয়েছে। এটি প্রতিদিন ৪৬ টি উড়ান পরিচালনা করতে সক্ষম হবে। প্রস্তাবিত আন্তর্জাতিক বিমানবন্দর গঠনের জন্য, ১৬ টি চেক-ইন কাউন্টারে, ১৬ টি অভিবাসন কাউন্টার (চারটি গমন এবং আগমনের জন্য ১২ টি) এবং চারটি কাউন্টার কাস্টমসের জন্য গঠন করা হবে। এছাড়া ৫৬৯ টি সিসিটিভি এবং এক্স-রে মেশিনের দ্বারা বিমানবন্দরের নিরাপত্তা নিশ্চিত করা হবে। সুবিধাগুলি প্রদানের জন্য, টার্মিনালের দুটি লিফট এবং ব্যাগের জন্য দুই এস্ক্যালেটর কনভেয়র বেল্ট থাকবে।
হেইনরিখ ক্লাসেন
হেইনরিখ ক্লাসেন (Heinrich Klaasen; জন্ম: ৩০ জুলাই, ১৯৯১) ট্রান্সভাল প্রদেশের প্রিটোরিয়া এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ২০১০-এর দশকের শেষার্ধ্ব থেকে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নর্দার্নস ও টাইটান্স এবং ভারতীয় ক্রিকেটে রাজস্থান রয়্যালস ও রয়্যাল চ্যালেঞ্জার্স ব্যাঙ্গালোর দলের প্রতিনিধিত্ব করেন। দলে তিনি মূলতঃ উইকেট-রক্ষক-ব্যাটসম্যান হিসেবে খেলছেন। ডানহাতে ব্যাটিং করে থাকেন তিনি।
ঘরোয়া ক্রিকেট
মেনলোপার্ক হাই স্কুলে অধ্যয়ন করেছেন তিনি। এরপর, প্রিটোরিয়া বিশ্ববিদ্যালয়ে পড়াশুনো করেছেন। ২০১৫ সালের আফ্রিকা টি২০ কাপে নর্দার্নস ক্রিকেট দলের পক্ষে খেলার জন্যে মনোনীত হন। ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোরের পক্ষে খেলেছেন তিনি। আগস্ট, ২০১৭ সালে টি২০ গ্লোবাল লীগের উদ্বোধনী আসরে নেলসন ম্যান্ডেলা বে স্টার্স দলের সদস্যরূপে অন্তর্ভুক্ত হন। তবে, অক্টোবর, ২০১৭ সালে ক্রিকেট সাউথ আফ্রিকা কর্তৃপক্ষ শুরুতে প্রতিযোগিতাটি স্থগিত করে ও পরবর্তীতে বাতিল করে দেয়।
২ এপ্রিল, ২০১৮ তারিখে ইন্ডিয়ান প্রিমিয়ার লীগে রাজস্থান রয়্যালসের পক্ষে যোগ দেন। তিনি স্টিভ স্মিথের স্থলাভিষিক্ত হয়েছিলেন। অক্টোবর, ২০১৮ সালে মজানসি সুপার লীগ টি২০ প্রতিযোগিতার প্রথম আসরে খেলার জন্যে ডারবান হিটের সদস্যরূপে অন্তর্ভুক্ত হন।
সেপ্টেম্বর, ২০১৯ সালে মজানসি সুপার লীগ প্রতিযোগিতায় তশয়ান স্পার্তানস দলের পক্ষে খেলার জন্যে মনোনীত হন। ২০১২ সালের আইপিএল নিলামকে ঘিরে রয়্যাল চ্যালেঞ্জার্স ব্যাঙ্গালোর থেকে অব্যাহতিপ্রাপ্ত হন।
প্রথম-শ্রেণীর ক্রিকেট
২০১২ সাল থেকে হেইনরিখ ক্লাসেনের প্রথম-শ্রেণীর খেলোয়াড়ী জীবন চলমান রয়েছে। ২০১২-১৩ মৌসুমে নর্দার্নসের পক্ষে প্রথম-শ্রেণীর ক্রিকেটে তার আত্মপ্রকাশ ঘটে। প্রাদেশিক তিনদিনের কাপে ৪২.৫৮ গড়ে রান সংগ্রহ করেন। পরের গ্রীষ্মে ৫২.১০ গড়ে রান সংগ্রহের পর ৬২.২৫ গড়ে রান তুলেন। এরপর, ২০১৬-১৭ মৌসুমের বিশেষ প্রাধিকারপ্রাপ্ত ক্রিকেটে খেলার সুযোগ মেলে তার।
ফেব্রুয়ারি, ২০১৭ সালে প্রথমবারের মতো ফ্রাঞ্চাইজে শতরানের ইনিংস খেলেন। প্রথম-শ্রেণীর শতককে প্রায় দ্বিগুণ করে ১৯৫ রানে নিয়ে যান। এরফলে, টাইটান্স দল ডলফিন্সকে প্রথম-শ্রেণীর প্রতিযোগিতায় পরাজিত করে। ঐ মৌসুমে সপ্তম সর্বোচ্চ রান সংগ্রাহকে পরিণত হন। ফলশ্রুতিতে, প্রথমবারের মতো দক্ষিণ আফ্রিকার টেস্ট দলে খেলার জন্যে আমন্ত্রিত হন।
জুন, ২০১৮ সালে টাইটান্সের পক্ষে ২০১৮-১৯ মৌসুমে খেলার জন্যে মনোনীত হন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট, সতেরোটি একদিনের আন্তর্জাতিক ও এগারোটি টি২০আইয়ে অংশগ্রহণ করেছেন হেইনরিখ ক্লাসেন। ১৯ অক্টোবর, ২০১৯ তারিখে রাঁচিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ৭ ফেব্রুয়ারি, ২০১৮ তারিখে কেপ টাউনে একই দলের বিপক্ষে একদিনের আন্তর্জাতিকে অভিষেক ঘটে তার। ৭ মার্চ, ২০২০ তারিখে পচেফস্ট্রুমে সফরকারী অস্ট্রেলিয়া দলের বিপক্ষে সর্বশেষ ওডিআইয়ে অংশ নেন তিনি।
টেস্ট অভিষেক
ফেব্রুয়ারি, ২০১৮ সালে সফরকারী অস্ট্রেলিয়া দলের বিপক্ষে টেস্ট খেলায় অংশগ্রহণকল্পে উইয়ান মুল্ডারসহ তাকে দক্ষিণ আফ্রিকা দলে অন্তর্ভুক্ত করা হয়। তবে, ঐ সিরিজে তাকে খেলানো হয়নি। আগস্ট, ২০১৯ সালে ভারত গমনার্থে তাকে টেস্ট দলে রাখা হয়। তিনি আঘাতপ্রাপ্ত রুডি সেকেন্ডের স্থলাভিষিক্ত হন। ১৯ অক্টোবর, ২০১৯ তারিখে রাঁচিতে অনুষ্ঠিত সিরিজের প্রথম টেস্টে স্বাগতিক ভারতের বিপক্ষে টেস্ট অভিষেক পর্ব সম্পন্ন হয় তার। ২৯ ফেব্রুয়ারি, ২০২০ তারিখে ওডিআইয়ে নিজস্ব প্রথম শতরানের ইনিংস খেলেন তিনি। সফরকারী অস্ট্রেলিয়া দলের বিপক্ষে সিরিজের প্রথম ওডিআইয়ে তিনি অপরাজিত ১২৩ রান তুলে দলের ইনিংসকে ২৯১ রানে নিয়ে যেতে সহায়তা করেন।
মূল্যায়ন
ক্রিকেট সাউথ আফ্রিকার ন্যাশনাল একাডেমির কোচ শুক্রি কনরাড তার সম্পর্কে মন্তব্য করেন যে, এমএস ধোনি’র সমতুল্য তিনি। সেপ্টেম্বর, ২০১৫ সালে তিনি বলেছিলেন যে, হেইনরিখ ক্লাসেন এ অবস্থানে বেশ ধীরলয়ে এগুচ্ছেন। এ মুহূর্তেও তাই। এমএস ধোনি’র তুলনায় বেশ দূর্বলমানের। তার মাঝে খেলার কোন গুণাবলী লক্ষ্য করা যায়নি ও প্রতিপক্ষ এ সুযোগ নিচ্ছে। খেলায় তিনি এগুতে চাচ্ছেন না ও এ কথাই আমি বলবো। অন্যদের তুলনায় বেশ কঠিন অবস্থানে রয়েছে।
মারকুটে ব্যাটসম্যান ও উইকেট-রক্ষক হেইনরিখ ক্লাসেনের উত্থানকালে একই সময়ে কুইন্টন ডি কক দক্ষিণ আফ্রিকার পক্ষে সকল স্তরের ক্রিকেট খেলতে থাকেন। ব্যাটিং ও গ্লাভস হাতে নিয়ে নিজেকে সর্বদাই পরিচিতি করার প্রয়াস চালান।
আয়শা হুমাশা সুলতানা
আয়শা হুমাশা সুলতানা( অটোমান তুর্কি : عایشه ھماشاہ سلطان) ছিলেন একজন অটোমান শাহাযাদি। তিনি সুলতান প্রথম সুলাইমান এবং তাঁর প্রিয় স্ত্রী এবং হুররাম সুলতানের নাতনী ছিলেন ।
জীবনী
তিনি ১৫৪২ সালে ইস্তাম্বুলে জন্মগ্রহণ করেছিলেন, তিনি তাঁর পিতা-মাতার প্রথম সন্তান এবং একমাত্র কন্যা এবং সম্ভবত তাঁর দাদা-দাদিও প্রথম নাতনি ছিলেন। তার বেশ কয়েকটি ভাই ছিলেন, তাঁর মামাতো বোন হুমাশা সুলতানের মতো তিনিও তাদের দাদা-দাদির খুব প্রিয় ছিলেন বলে জানা গেছে । প্রায় ১৫৫৭ সালের দিকে তিনি সেমসি আহমেত পাশাকে বিয়ে করেছিলেন এবং তাঁদের চার ছেলে এবং দুুুই মেয়ের জন্ম হয়  । সেমিজ মেহমেদ পাশার নানী ছিলেন।
আয়শা হুমাশা রাজনৈতিকভাবে সক্রিয় ছিলেন, তিনি ছিলেন প্রধান উজিরের স্ত্রী এবং সর্বকালের সেরা রাজকন্যা মিহরিমাহ সুলতানের মেয়ে । তিনি তাঁর মায়ের একমাত্র উত্তরাধিকারী, এবং তিনি কেবল তাঁর বিশাল সম্পদ (৫ টি প্রাসাদ সহ) উত্তরাধিকার সূত্রে প্রাপ্ত হন নি, পাশাপাশি তাঁর পবিত্র পুস্তকগুলিও, যা মিহেরিমাহর ইচ্ছানুসারে তার পুত্রদের কাছে স্থানান্তরিত হয়েছিল। সম্ভবত তার মায়ের পথ অনুসরণ করে তৃতীয় মুরাদের রাজত্বকালে তিনি সাফিয়ে সুলতানের ঘনিষ্ঠ ছিলেন ।
সেমিজ আহমেত পাশা ১৫৮০ সালে মারা যান।এবং আয়শা হুমাশা ১৫৮২ খ্রিস্টাব্দের ৬ এপ্রিল ইব্রাহিম পাশা প্রাসাদে আহমেদ ফেরদেন পাশার সাথে বিবাহ বন্ধনে আবদ্ধ হন, তবে বিবাহবন্ধনটি কেবল ১১ মাস স্থায়ী হয়েছিল কারণ ১৬ই মার্চ ১৫৮৩ সালে পাশের মৃত্যু হয়েছিল।
আয়েশা হুমাশা ১৫৯৫ সালে মারা যান। এবং তাঁর মা মিহরিমাহ সুলতান মসজিদের নিকটেই তার কবর।
মৃত্যু্
মৃত্যুর অল্প সময়ের আগেই তিনি তাঁর বাচ্চাদের সাথে নামাজ পড়তে পবিত্র স্থানগুলিতে গিয়েছিলেন এবং ফিরে আসার পরে আয়েশ হুমশাহ তার নিজের প্রাসাদ উসকুদারে মারা যান ।
মকরক্রান্তি
মকরক্রান্তি বা মকরক্রান্তি রেখা বা দক্ষিণ বিষুব হল দক্ষিণ গোলার্ধে অবস্থিত একটি অক্ষাংশীয় বৃত্ত, যার উপরে সূর্য দক্ষিণায়নের সময় (২১ ডিসেম্বর তারিখে) লম্বভাবে কিরণ দেয়। দক্ষিণ গোলার্ধের যত দূরত্ব পর্যন্ত সূর্য লম্বভাবে কিরণ দেয় তার মধ্যে মকরক্রান্তি রেখা সর্ব দক্ষিণে অবস্থিত। মকরক্রান্তি রেখার সমমান বিশিষ্ট উত্তর গোলার্ধের অক্ষাংশটি হলো কর্কটক্রান্তি রেখা। মকরক্রান্তি রেখা পৃথিবীর মানচিত্রে অঙ্কিত প্রধান পাঁচটি অক্ষাংশের একটি। ১০ জুন ২০১৮ পর্যন্ত রেখাটি ২৩°২৬′১২.৮″ (বা ২৩.৪৩৬৮৯°) অক্ষাংশে বিদ্যমান রয়েছে।
পৃথিবী জুড়ে অবস্থান
মূল মধ্যরেখা থেকে শুরু করে পূর্বদিকে মকরক্রান্তি রেখা যেসকল এলাকার উপর দিয়ে গিয়েছেঃ
! scope="col" | স্থানাংক ! scope="col" | দেশ, অধিকৃত এলাকা বা সমুদ্র ! scope="col" | টিকা ! scope="row" style="background:#b0e0e6;" | আটলান্টিক মহাসাগর ! scope="row" | ! scope="row" | ! scope="row" | ! scope="row" | ! scope="row" style="background:#b0e0e6;" | ভারত মহাসাগর ! scope="row" | ! scope="row" style="background:#b0e0e6;" | ভারত মহাসাগর ! scope="row" | ! scope="row" style="background:#b0e0e6;" | প্রবাল সাগর ! scope="row" style="background:#b0e0e6;" | প্রশান্ত মহাসাগর ! scope="row" | ! scope="row" | ! scope="row" | ! scope="row" | ! scope="row" style="background:#b0e0e6;" | আটলান্টিক মহাসাগর
মকরক্রান্তি রেখার সম্পূর্ণ দক্ষিণে অবস্থিত দেশগুলোর তালিকা
পৃথিবীর স্থলভাগের অধিকাংশই উত্তর গোলার্ধে অবস্থিত, তাই মাত্র চারটি দেশ সম্পূর্ণরূপে মকরক্রান্তি রেখার দক্ষিণে অবস্থিত (পৃথিবীর মোট ৭৪ টি দেশ সম্পূর্ণরূপে কর্কটক্রান্তি রেখার উত্তরে অবস্থিত):
বাংলাদেশ দর্শন সমিতি
বাংলাদেশ দর্শন সমিতি হলো বাংলাদেশের দার্শনিকদের একটি সমিতি। এটি দর্শনবিষয়ক গবেষণা এবং নৈতিকতা ও মানবতাবাদের প্রচার ও প্রসারের বিভিন্ন কার্যক্রম পরিচালনা করে। সমিতির প্রধান কার্যালয় ঢাকায় অবস্থিত।
ইতিহাস
১৯৭২ সালের ২ জানুয়ারী বাংলাদেশের স্বাধীনতার পরে পাকিস্তান দার্শনিক কংগ্রেসের সদস্যরা যারা বাংলাদেশে বসবাস করেছিলেন, তারা দেওয়ান মোহাম্মদ আজরাফের নেতৃত্বে ঢাকায় মিলিত হন। তিনি প্রথম বৈঠকে বাংলাদেশ দর্শন সমিতির ভারপ্রাপ্ত চেয়ারপারসন এবং কোষাধ্যক্ষ ছিলেন। সভায় সমিতির জন্য ১৫ সদস্যের সাংগঠনিক কাঠামোও তৈরি করে। সৈয়দ আবদুল হাই ছিলেন সমিতির প্রথম সাধারণ সম্পাদক।
সমিতির প্রথম সাধারণ সভা ১৯৭৩ সালের ২৮ জানুয়ারি অনুষ্ঠিত হয়েছিল। তখন সমিতির কার্যনির্বাহী কমিটি গঠন করা হয়। এই কমিটিতে মোহাম্মদ সাইদুর রহমান সভাপতি ও আবদুল জলিল সাধারণ সম্পাদক ছিলেন। সমিতি থেকে দর্শন নামে ত্রৈমাসিক পত্রিকা প্রকাশ করা হয়। সমিতিটি ১৯৭৪ সালে বাংলাদেশে দর্শনের প্রথম জাতীয় সম্মেলন করে। এটির উদ্বোধন করেন বাংলাদেশের রাষ্ট্রপতি মোহাম্মদ মোহাম্মদউল্লাহ। ১৯৭৪ থেকে ১৯৯৪ সাল পর্যন্ত ঢাকা, রাজশাহী এবং চট্টগ্রাম বিশ্ববিদ্যালয়ে সমিতির মোট ৯টি সাধারণ সম্মেলন করা হয়। এই সব সম্মেলনে যুক্তিবিদ্যা, অধিবিদ্যা, বাঙালির দর্শন, সমাজদর্শন, মনোদর্শন, রাষ্ট্রদর্শন, নীতিদর্শন, ধর্মদর্শন প্রভৃতি বিষয়ে প্রবন্ধপাঠ ও আলোচনা করা হয়। এছাড়াও সমিতি বিভিন্ন সময়ে জাতীয় এবং আন্তর্জাতিক সমস্যা নিয়ে সেমিনার ও সিম্পোজিয়ামের আয়োজন করে।
মালয় ফ্ল্যাট-খোলসযুক্ত কচ্ছপ
মালয় ফ্ল্যাট-খোলসযুক্ত কচ্ছপ ( নোটোচেলিস প্লাটিনোটা ) দক্ষিণ-পূর্ব এশিয়ায় পাওয়া কচ্ছপের একটি প্রজাতি ।
বিতরণ
মায়ানমার, থাইল্যান্ড, কম্বোডিয়া, পশ্চিম মালয়েশিয়া, ইন্দোনেশিয়া (সুমাত্রা, জাভা, বোর্নিও, ব্যাংকা), ভিয়েতনাম, সিঙ্গাপুর। টাইপ লোকেলিটি: "ভারতে ওরিয়েন্টালি", পরে গ্রে দ্বারা "সুমাত্রা; সিঙ্গাপুর" পর্যন্ত সীমাবদ্ধ (১৮৬৩:১৭৭)।
১২বি
১২বি (12 பி; ১২বি, একটি বাসের নম্বর) হচ্ছে ২০০১ সালে জীব দ্বারা পরিচালিত একটি তামিল ভাষার চলচ্চিত্র। চলচ্চিত্রটি বিক্রম সিং প্রযোজনা করেন এবং কাহিনী জীব এবং সুজাতা রঙ্গরজন লেখেন। চলচ্চিত্রটিতে শাম, জ্যোতিকা এবং সিমরান মুখ্য ভূমিকায় অভিনয় করেন, শামের চলচ্চিত্র ক্যারিয়ার এই ১২বি দ্বারাই শুরু হয়েছিলো। চলচ্চিত্রটিতে এছাড়া বিবেক, মুনমুন সেন এবং একটি বিশেষ চরিত্রে হিন্দি চলচ্চিত্র অভিনেতা সুনীল শেঠি অভিনয় করেন। চলচ্চিত্রটির সঙ্গীত পরিচালনার দায়িত্বে ছিলেন হরিষ জয়রাজ, যিনি মিন্নালেতে সঙ্গীত পরিচালনার কারণে খ্যাতি লাভ করেছিলেন। ২০০১ সালের ২৮ সেপ্টেম্বর তারিখে ১২বি মুক্তি পায় এবং মোটামুটি ব্যবসা করে।
কাহিনীসংক্ষেপ
এই চলচ্চিত্রটি শক্তি নামের এক বেকার তরুনকে দিয়ে শুরু হয়, যে চাকরির ইন্টারভিউ দিতে যায় এবং রাস্তায় সে জ্যোতিকা 'জো' নামের এক মেয়েকে দেখে পছন্দ করে ফেলে কিন্তু তাকে পরক্ষণেই হারিয়ে ফেলে। সে মেয়েটিকে অনুসরণ করতে করতে বাস ধরতে ব্যর্থ হয়। চলচ্চিত্রটি এই পর্যায়ে শক্তির দুইরকম কাহিনী দেখায়, একবার দেখায় সে বাস মিস করে অফিসে দেরি করে পৌঁছায় এবং আরেকবার দেখায় যে সে বেবী ট্যাক্সিতে করে ঠিক সময়ে অফিসে পৌঁছে ইন্টারভিউ দেয় এবং চাকরি পেয়ে যায়।
যেই শক্তি ইন্টারভিউ পাশ করে চাকরি পেয়ে যায় সে প্রিয়া নামের এক সহকর্মীকে আবিষ্কার করে এবং তাকে পছন্দ করে ফেলে। অপরদিকে যে শক্তি বাস মিস করে সে জোকেই পছন্দ করতে থাকে এবং তার এক বন্ধু দ্বারা গাড়ি মেকানিকের কাজ করা শুরু করে। একদিন এই শক্তি আবার জো'র দেখা পায় রাস্তায়, এবং তার সঙ্গে বন্ধুত্ব করে ফেলে। শক্তি এবং জো পরস্পরের মধ্যে ভালো বন্ধুত্ব বানিয়ে ফেলে, জো'কে দেখার জন্য অরবিন্দ নামের এক লোক ওদের বাড়িতে আসে এবং দেখেই পছন্দ করে ফেলে আর বিয়ে করতে চায়।
কিছু সমস্যার কারণে জো এবং শক্তির সম্পর্ক ভেঙ্গে যায়। অপরদিকে যেই শক্তি অফিসে কাজ করে তাকে প্রিয়া প্রেমের প্রস্তাব দেয়। শক্তি একটি দূর্ঘটনায় পতিত হয়ে মারা যায়, অপরদিকে যে শক্তি মেকানিক সে জো'কে ভালোবাসার কথা বলার চেষ্টা করে। চাকরিজীবী শক্তি আর মেকানিক শক্তি দুইজনেই হাসপাতালে ভর্তি হয়।
শক্তি মিল গণধর্ষণ
২০১৩ সালের মুম্বাই গণধর্ষণ বা শক্তি মিলের গণধর্ষণ সেই ঘটনাকে বোঝায় যেখানে মুম্বাইয়ের একটি ইংরেজি ভাষার ম্যাগাজিনে ইন্টার্নি করা একজন ২২ বছর বয়সী ফটোসাংবাদিককে একজন কিশোরসহ পাঁচজন মিলে গণধর্ষণ করেছিল। ঘটনাটি ঘটেছিল ২০১৩ সালের ২২ আগস্ট, যখন তিনি একজন পুরুষ সহকর্মীর সঙ্গে দক্ষিণ মুম্বাইয়ের মহালক্ষ্মীর কাছে নির্জন শক্তি মিলস কম্পাউন্ডে গিয়েছিলেন। নির্যাতিতার সহকর্মীকে বেল্ট দিয়ে বেঁধে রাখা হয় এবং মহিলাকে অভিযুক্তরা ধর্ষণ করে। অভিযুক্তরা যৌন নিপীড়নের সময় নির্যাতিতার ছবি তুলেছিল, এবং ধর্ষণের কথা অন্য কোথাও বললে তা সামাজিক যোগাযোগ মাধ্যমে ছড়িয়ে দেওয়ার হুমকি দিয়েছিল। পরে, আঠারো বছর বয়সী কল সেন্টারের একজন কর্মচারী জানান যে তিনিও মিল কমপ্লেক্সের ভিতরে ২০১৩ সালের ৩১ জুলাই গণধর্ষণের শিকার হয়েছেন।
২০১৪ সালের ২০ মার্চ, মুম্বাইয়ের একটি দায়রা আদালত ১৩ টি মামলায় উভয় ক্ষেত্রে পাঁচজন প্রাপ্তবয়স্ক অভিযুক্তকে দোষী সাব্যস্ত করে। ২০১৪ সালের ৪ এপ্রিল, ফটোসাংবাদিক ধর্ষণ মামলায় তিনজন পুনরাবৃত্ত অপরাধীকে মৃত্যুদণ্ড দেয় আদালত। অন্য দুই আসামির মধ্যে একজনকে যাবজ্জীবন কারাদণ্ড দেওয়া হয়েছে এবং অন্য আসামি এই মামলায় রাজসাক্ষী হয়েছে। দুটি ক্ষেত্রেই একজন করে মোট দুজন নাবালকের বিচার কিশোর বিচার বোর্ড পৃথকভাবে বিচার করেছিল। ২০১৫ সালের ১৫ জুলাই তাদের দোষী সাব্যস্ত করা হয়েছিল এবং একটি নাসিক সংস্কার স্কুলে তিন বছরের (হেফাজতে থাকা সময় সহ) সাজা দেওয়া হয়েছিল, ভারতীয় আইনে কিশোর অপরাধীর এটাই সর্বোচ্চ শাস্তি।
ঘটনা
মুম্বাইয়ে কর্মরত একজন ২২ বছর বয়সী ফটো সাংবাদিককে শক্তি মিল কম্পাউন্ডে পাঁচজন লোক গণধর্ষণ করে, যেখানে তিনি ২০১৩ সালের ২২ আগস্ট একজন পুরুষ সহকর্মীর সঙ্গে পত্রিকার কাজ নিয়ে গিয়েছিলেন। দুই ভুক্তভোগীর পুলিশকে দেওয়া বিবৃতি অনুসারে, ফটোসাংবাদিক ও তার সহকর্মী নির্জন শক্তি মিল কম্পাউন্ডের কিছু ছবি তোলার জন্য একটি অ্যাসাইনমেন্টে বিকাল ৫ টার সময় তাদের অফিস ত্যাগ করেন। পাঁচজন অভিযুক্ত পুরুষ সহকর্মীকে বেঁধে ফেলে এবং ফটোসাংবাদিককে পরপর ধর্ষণ করে, তার গলায় বিয়ারের ভাঙা বোতল চেপে ধরে, যাতে সে সাহায্যের জন্য চিৎকার করতে না পারে। এরপর ধর্ষকরা ভিকটিমকে অপরাধের স্থান পরিষ্কার করতে বাধ্য করে এবং মুঠোফোনে তার দুটি ছবি তুলে নেয় এবং হুমকি দেয় যে সে যদি হামলার খবর দেয় তাহলে ছবিগুলো সামাজিক যোগাযোগ মাধ্যমে প্রকাশ করা হবে।
ঠাকুরগাঁও পল্লী বিদ্যুৎ সমিতি
ইতিহাস
পঞ্চগড়ে জোনাল অফিস নিয়ে ১৯৮৫ সালে যাত্রা শুরু করে ঠাকুরগাঁও পল্লী বিদ্যুৎ সমিতি।
জোনাল অফিস সমূহ
ঠাকুরগাঁও পল্লী বিদ্যুৎ সমিতির অধীনে থাকা জোনাল অফিস গুলো হচ্ছে:
গ্রাহক সংখ্যা
ঠাকুরগাঁও পল্লী বিদ্যুৎ সমিতির ১লক্ষের বেশি আবাসিক গ্রাহক রয়েছে।
চুরি
ঠাকুরগাঁওয়ের বালিয়াডাঙ্গীতে ১৮ মাসের মধ্য ২০টি বৈদ্যুতিক ট্রান্সফরমার চুরির ঘটনা ঘটেছে। এছাড়া সম্প্রতি ট্রান্সফরমার চুরির সংখ্যা বেড়ে যাওয়ায় মানুষ অতিষ্ঠ হয়ে পড়েছেন। চোরাকারবারিতে জড়িতদের ধরিয়ে দিতে পারলে পুরস্কার ঘোষণা করেছে ঠাকুরগাঁও পল্লী বিদ্যুৎ সমিতি।
আরো দেখুন
জাতীয় গ্রিড
ব্যাং-সেম্স-শেস-রাব-ব্জাং-পো
ব্যাং-সেম্স-শেস-রাব-ব্জাং-পো (১৩৯৫-১৪৫৭) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের  প্রতিষ্ঠাতা ছিলেন।
সংক্ষিপ্ত জীবনী
ব্যাং-সেম্স-শেস-রাব-ব্জাং-পো ১৩৯৫ খ্রিষ্টাব্দে তিব্বতের স্বের-গ্শিস নামক স্থানে জন্মগ্রহণ করেন। তার পিতার নাম ছিল স্বে-দ্গে-স্তোং-দ্পোন-রি-লু  এবং মাতার নাম ছিল আ-স্ক্যিদ-মা । সাত বছর বয়সে দে-ব্ঝিন-গ্শেগ্স-পা  নামক পঞ্চম র্গ্যাল-বা-কার্মা-পা তাকে দীক্ষা প্রদান করেন। ছোস-র্জে-ছোস-দ্পাল-ব্জাং-পো  এবং রিন-ছেন-দ্পাল-বা'ই-ম্খান-পো  নামক কার্মা-ব্কা'-ব্র্গ্যুদ ধর্মীয় গোষ্ঠীর দুই ভিক্ষু তাকে শিক্ষার্থীর শপথ প্রদান করেন। তেইশ বছর বয়সে তিনি লাসা যাত্রা করে ছয় বছর দ্গা'-ল্দান বৌদ্ধবিহার ও তিন বছর দ্রেপুং বৌদ্ধবিহারে শিক্ষালাভ করেন। এই সময় তার উল্লেখযোগ্য শিক্ষক ছিলেন ত্সোং-খা-পা-ব্লো-ব্জাং-গ্রাগ্স-পা, র্গ্যাল-ত্শাব-র্জে-দার-মা-রিন-ছেন ও ম্খাস-গ্রুব-র্জে-দ্গে-লেগ্স-দ্পাল-ব্জাং। ত্সোং-খা-পা-ব্লো-ব্জাং-গ্রাগ্স-পা তাকে লাম-রিম-ছেন-মো, মধ্যমককারিকা, বিমলপ্রভা, গুহ্যসমাজতন্ত্র প্রভৃতি বিষয়ে শিক্ষাদান করেন। ১৪৩৭ খ্রিষ্টাব্দে তিনি শিষ্যদের অনুরোধে ঙ্গোম ও র্দ্জা নামক মেকং নদীর দুইটি উপনদীর সঙ্গমস্থলে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহার  প্রতিষ্ঠা করেন।
বিকানের লোকসভা কেন্দ্র
বিকানের লোকসভা কেন্দ্রটি রাজস্থান রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই কেন্দ্রটি তফসিলী জাতিদের জন্য সংরক্ষিত এবং মোট ৮ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর বিকানের শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১২ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৩ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৪ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৫ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৬ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৭ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৮ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৬ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি'র অর্জুন রাম মেঘওয়াল।
== ফলাফল == নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ২ জন প্রার্থীর নাম প্রদান করা হয়েছে।
চার্লস ওয়াটসন
ভাইস নৌসেনাপতি চার্লস ওয়াটসন (১৭১৪ – ১৬ আগস্ট ১৭৫৭) একজন নৌবাহিনীর উচ্চপদস্থ কর্মকর্তা ছিলেন, যিনি নিউফাউন্ডল্যান্ড এর কর্ণেল গভর্নর হিসেবে দায়িত্ব পালন করেছেন এবং কলকাতা(তৎকালীন ক্যালকাটা), ভারতে মৃত্যুবরণ করেন।
সময়কাল
তিনি জন ওয়াটসন এর পুত্র এবং তার স্ত্রী নৌসেনাবাহিনীর প্রথম অধিনায়ক স্যার চার্লস ওয়াগার (১৬৬৬-১৭৪৩) এর বোন। ওয়াটসন পরিবারের তথাকথিত বর্মের থেকে তার পুত্র ১ম ব্যারোনেটের ব্যবহৃত অস্ত্র ভিন্ন ছিলো, যা পরিবর্তিতে মারকিউস অফ রকিংহাম এবং অন্যান্য রাজ পরিবার যুদ্ধবিদ্যা শাখা তৈরিতে ব্যবহার করেছিলো।
নৌ-জীবন
১৭২৮ সালে তিনি রোমনেই এর আদেশে সেচ্ছাসেবক হিসেবে নৌবাহিনীতে যোগ দেন। ১৭৩৪ সালে তিনি লেফটেনেন্ট হিসেবে উন্নীত হোন এবং ১৭৩৮ সালে অধিনায়ক পদস্থ হোন এবং গারলেন্ড জাহাজের আদেশ দেন। মে ১৭৪১ সালে তাকে এইচএমএস প্লেমাউথ জাহাজে বদলি করা হয় এবং নভেম্বর ১৭৪২ সালে এইচএমএস ড্রাগন জাহাজে বদলি হোন এবং টোউলোন যুদ্ধের আদেশ দেন।
১৭৪৬ সালে তাকে প্রিন্সেস লোউসা যুদ্ধজাহাজে বদলি করা হয়, যেখানে তিনি মে ১৯৪৭ সালে ফার্স্ট ব্যাটল অফ কেপ ফিনিশটেরের আদেশ দেন এবং অক্টোবর ১৭৪৭ সালে সেকেন্ড ব্যাটল অফ কেপ ফিনিশটেরের আদেশ দেন। জানুয়ারি ১৭৪৮ সালে এইচএমএস লায়ন যুদ্ধজাহাজে তার পতাকাসহ চিফ কমান্ডার হিসেবে পদস্থ হোন। তিনি নিউফাউন্ডল্যান্ড এর গভর্নর এবং কেপ ব্রেটোন আইল্যান্ড এর কমান্ডার-ইন-চিফ এর দায়িত্ব একসাথে পান। ১৭৩১ সালে রিচার্ড এডয়ার্ড এর মৃত্যুর পর গভর্নর এর দায়িত্ব থেকে সরে ধারান এবং তার উত্তরাধিকারসূত্রে ১ম ব্যারোনেট জ্যামস ডাফল্যাস গভর্নর হিসেবে নয় নৌসেনাপতি হিসেবে দায়িত্ব পালন করা শুরু করেন। এরপর এমতাবস্থায় ১৭৪৮ সালে চার্লস ওয়াটসন গভর্নর এর দায়িত্ব পান। নিউফাউন্ডল্যান্ড এর গভর্নর হওয়ার পর তিনি আইরিশ এবং স্কটিশ ক্যাথলিকদের শহর থেকে বিতাড়িত করে দেন।
১৭৫৪ সালে তিনি পূর্ব ভারতের কমান্ডার-ইন-চিফ হোন। ফোর্ট উইলিয়াম, কলকাতার মাদ্রাজের প্রেসিডেন্সি অফ ফোর্ট সেন্ট জর্জ এ হওয়া ইংরেজ বন্দোবস্ত তে ফার্স্ট ব্যারোন কর্ণেল রবার্ট ক্লাইভ এর সঙ্গে অধিনায়ক চার্লস ওয়াটসনও উপস্থিত ছিলেন। ২ জানুয়ারি ১৭৫৭ সালে তারা পুনরায় ক্যালকাটায় এ ব্যাপারে কথা বলেন, কিন্তু নবাব ৫ ফেব্রুয়ারি ১৭৫৭ সালে কলকাতায় পুনরায় মিছিল করেন এবং ভোরে ইংরেজদের আক্রমণ সবাইকে অবাক করে দেয়। যার ফলপ্রসূ আলনগর চুক্তি সই হয়। কিন্তু পরবর্তির্কালে নবাব ফ্রেঞ্চদের সহায়তা গ্রহণ করে এবং মার্চে চন্দনগর যুদ্ধ এবং এরপর জুন ১৭৫৭ সালে পলাশির যুদ্ধ সংগঠিত করে। ১৭৫৭ সালে ওয়াটসন হোয়াইট এর ভাইস অধিনায়ক হিসেবে পদস্থ হোন।
পদমর্যাদার মাধ্যমে ওয়াটসনের দ্রুত পদন্নোতির পেছনে তার চাচা স্যার চার্লস ওয়াগারের হাত ছিলো বলে মনে করা হয়, যিনি তখন লর্ডস কমিশনার অফ দ্যা এডমিরালিটি ছিলেন। ওয়েস্টমিনস্টার অ্যাবে, লন্ডন এ তার স্মৃতিস্বারক রয়েছে।
বিবাহ এবং সন্তান
১৭৪১ সালে তিনি জন ফ্র‍্যান্সিস বুলার (১৬৯৫-১৭৫১) এর মেয়ে র‍্যাবেকা বুলারকে বিয়ে করেন। তিনি কোম্বে মার্টিন এর উত্তরাধিকারি ছিলেন এবং তার ভাই ফ্র‍্যান্সিস বুলার এন্থনি হাউস পেয়েছিলেন উত্তরাধিকারসূত্রে। তাদের ছেলে ওয়াটসন বারোনেটস,১৭৬০ সালে ফুলমার,বাকিংহামশায়ারের প্রথম ব্যারোনেট নির্বাচিত হোন।
শেষ বয়স এবং মৃত্যু
পলাশীর যুদ্ধের পর স্যার লর্ড ক্লাইভ এবং ওয়াটসনের মধ্যে ধন্দ শুরু হয়। কেননা দুজনেই চাইতেন ফোর্ট উইলিয়মের গভর্নর হতে চাইতেন। এদিকে ক্লাইভ নিজেকে ফোর্টের গভর্নর ঘোষণা করেন, কিন্তু তিনি ওয়াটসনের থেকে পদমর্যাদা এবং বয়সে অনেক ছোট ছিল। যার কারণে গভর্নর হিসেবে ক্লাইভকে মানতে ওয়াটসনকে মানতে অসিকৃতি জানান। এর কারণে ক্লাইভ ওয়াটসনকে দন্দযুদ্ধে আহ্বান করেন। কিন্তু বয়সে এবং পদে ক্লাইব ছোট হওয়ায় ওয়াটসন তা প্রত্যাক্ষান করে। ফোর্টের ঘটনার ফলে ওয়াটসন মানসিকভাবে ভেঙ্গে পড়েন এবং এর ফলপ্রসুতে তিনি ১৭৫৭ সালের ১৬ আগস্ট কলকাতায় মারা যান।
গ্রিনল্যান্ডের ভূগোল
গ্রিনল্যান্ড অবস্থিত সুমেরু মহাসাগর ও উত্তর আতলান্ত মহাসাগর মাঝখানে, কানাডার উত্তর-পূর্বদিকে এবং আইসল্যান্ডএর উত্তর-পশ্চিমদিকে। গ্রিনল্যান্ড এর রাজত্ব গ্রিনল্যান্ড দ্বীপ (পৃথিবীর বৃহত্তম দ্বীপ) ও এক'শ এরও বেশি ছোটো ছোটো দ্বীপ নিয়ে। একটি দ্বীপ হওয়ার দরুন, গ্রীনল্যান্ডের কোনো স্থলসীমানা নেই এবং ৪৪০৮৭ কিমি লম্বা তটরেখা আছে। কিছু অল্প জনসংখ্যা উপকূলের বিভিন্ন অংশে ছোটো ছোটো জনবসতি বানিয়ে থাকে। গ্রীনল্যান্ডে পৃথিবীর দ্বিতীয় সর্ববৃহৎ বরফের মোড়ক আছে।
গ্রিনল্যান্ড অবস্থিত উত্তর আমেরিকান প্লেটের একটা অংশ গ্রিনল্যান্ড প্লেটের উপরে। গ্রীনল্যান্ডের ক্রেটন তৈরী হয়েছে পৃথিবীর উপরের স্তরের কিছু অত্যন্ত প্রাচীন শিলা থেকে। দক্ষিণ-পশ্চিম গ্রীনল্যান্ডের ইসুয়া গ্রীন্স্টোন বেল্টে পৃথিবীর কিছু সবচেয়ে প্রাচীন পাথর পাওয়া যায়, যার বয়েস প্রায় ৩৭০ থেকে ৩৮০ কোটি বছর।
এখানকার উদ্ভিদসমূহ সাধারনতঃ অল্প পরিমাণে বিক্ষিপ্ত ভাবে ছড়িয়ে রয়েছে। শুধুমাত্র গ্রিনল্যান্ডের একদম দক্ষিণে কেপ ফেয়ারওয়েল এর কাছে নানোরতালিক পৌরসভার অঞ্চলে কিছুটা অরণ্যভূমি পাওয়া যায়।
ক্ষেত্রফল
মোট এলাকা: ২,১৬৬,০৮৬ km2
স্থলের ক্ষেত্রফল: ২,১৬৬,০৮৬ km2 (৪১০,৪৪৯ km2 বরফহীন, ১,৭৫৫,৬৩৭ km2 বরফে মোঢ়া।
সমুদ্রতীরবর্তী বরাদ্দ জমি:
আঞ্চলিক সমুদ্র:
স্বতন্ত্র মৎস শিকারের এলাকা:
নড়াইল রেলওয়ে স্টেশন
ইতিহাস
পদ্মা সেতু রেল সংযোগ প্রকল্পের মাধ্যমে রেলওয়ে নেটওয়ার্কের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে আনা হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার ব্রডগেজ রেললাইন নির্মাণ করা হচ্ছে।  ২০২৪ সালে পুরো প্রকল্পের কাজ শেষ করার সময়সীমা নির্ধারণ করা হয়েছে।
রংবাজ (দ্ব্যর্থতা নিরসন)
রংবাজ নামটি দিয়ে বোঝানো হতে পারে -
ওত্যর
ওত্যর (Auteur; আ-ধ্ব-ব: [otœʁ]) সাধারণত এমন একজন শিল্পীকে (মূলত চলচ্চিত্র পরিচালকদের ক্ষেত্রেই প্রযোজ্য) বোঝায় যিনি একটি সহযোগিতামূলক সৃষ্টিশীল কর্মের বিভিন্ন দিকের উপরে অত্যন্ত কেন্দ্রীভূত ও ব্যক্তিকেন্দ্রিক নিয়ন্ত্রণ প্রয়োগ করেন, অর্থাৎ যাকে একজন উপন্যাস বা নাটক রচয়িতার সমতুল্য কেউ হিসেবে বিবেচনা করা যায়। ওত্যর পরিভাষাটি মূলক এমন সব চলচ্চিত্র নির্মাতা বা পরিচালকদেরকে নির্দেশ করতে ব্যবহৃত হয়, যাদের শৈলী বা আগ্রহের বিষয়বস্তু  সহজেই শনাক্ত করা যায় একজন ওত্যর হলেন একটি সহযোগিতামূলক শিল্পকর্মের প্রধান সৃষ্টিশীল চালিকাশক্তি।
১৯৪০-এর দশকের শেষ দিকে ফরাসি চলচ্চিত্র সমালোচনা ক্ষেত্রে ওত্যর তত্ত্বের আবির্ভাব ঘটে। মূলত অঁদ্রে বাজাঁ এবং আলেক্সঁদ্র আসত্র্যুকের চলচ্চিত্র বিষয়ক তত্ত্বগুলি থেকে এই ধারণাটির উৎপত্তি; পরে মার্কিন সমালোচক অ্যানড্রিউ স্যারিস এটিকে "ওত্যর তত্ত্ব" নামকরণ করেন। আলেক্সঁদ্র আস্ত্র্যুক "কামেরা-স্তিলো" (Caméra-stylo, "কলমরূপী ক্যামেরা") নামক ধারণাটি ব্যাখ্যা করেন। তাঁর মতে একজন চলচ্চিত্র পরিচালক একটি চলচ্চিত্রের সমস্ত শ্রাব্য (অডিও) ও দৃশ্যমান উপাদানগুলির উপরে নজরদারি করেন, তাই একজন চিত্রনাট্য রচয়িতার চেয়ে চলচ্চিত্র পরিচালককেই একটি চলচ্চিত্রের "ওত্যর" অর্থাৎ রচয়িতা হিসেবে গণ্য করা উচিত। অর্থাৎ চলচ্চিত্র দর্শক কীভাবে দেখবে, সেটি ক্যামেরার অবস্থান, আলোকসম্পাত, দৃশ্যের দৈর্ঘ্য, ইত্যাদি ব্যাপারগুলি কাহিনীসূত্রের চেয়ে বেশি গুরুত্বপূর্ণ। ওত্যর তত্ত্বের সমর্থকেরা আরও বলেন যে শৈল্পিক দিক থেকে সফল ও সার্থক চলচ্চিত্রগুলির বেশিরভাগগুলিতেই সেগুলির পরিচালকের ব্যক্তিগত ছাপ থাকে।
১৯৫৫ সালে বাজাঁ-র প্রতিষ্ঠিত কাইয়ে দ্যু সিনেমা সাময়িকী পত্রিকাতে ফরাসি সমালোচক ফ্রঁসোয়া ত্র্যুফো রচিত একাধিক নিবন্ধে এই তত্ত্বটি "ওত্যর তত্ত্ব" হিসেবে আনুষ্ঠানিকভাবে প্রতিষ্ঠিতি পায়। ত্রুফো আলফ্রেড হিচকক ও হাওয়ার্ড হক্‌সের মতো চলচ্চিত্র পরিচালকদের প্রতি তাঁর সমর্থন জ্ঞাপন করেন। তিনি ঐসব পরিচালকদের সৃষ্ট চলচ্চিত্রকর্মগুলিকে সামগ্রিকভাবে বিবেচনা করার প্রস্তাব করেন এবং এগুলি ভেতরে যে বিষয়গুলি বারংবার ফেরত এসেছে, সেগুলি দেখার প্রস্তাব করেন। আরেক ফরাসি চলচ্চিত্র সমালোচক জঁ-ল্যুক গদার-ও এ নিয়ে লেখেন। ওত্যর তত্ত্বকে ফরাসি নবকল্লোল ("নুভেল ভাগ") নামক চলচ্চিত্র আন্দোলনের একটি ভিত্তি হিসেবে গণ্য করা হয়। ত্রুফো ও গদার উভয়েই পরবর্তীতে ফরাসি নবকল্লোল ধারার প্রধান পরিচালক হিসেবে আবির্ভূত হন।
বেমেতারা
জনসংখ্যার উপাত্ত
ভারতের ২০০১ সালের আদমশুমারি অনুসারে বেমেত্রা শহরের জনসংখ্যা হল ২৩,২২৭ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে বেমেত্রা এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
ভূগোল
বেমেতেরা একটি বিশাল সমভূমির কেন্দ্রস্থলের কাছে অবস্থিত, যেটিকে "ভারতের চালের বাটি" বলাহয়। এখানে বিভিন্ন রকমের চাল উৎপাদন হয়। The Shivnath River flows to the east of the city of bemetara, and the southern side has dense forests. The Maikal Hills rise on the north-west of Bemetara; on the north, the land rises and merges with the Chota Nagpur Plateau, which extends north-east across Jharkhand state. On the south of Bemetara lies the Deccan Plateau.
লটিঘটি
লটিঘটি (Lotighoti) হচ্ছে ভূপেন হাজারিকা দ্বারা পরিচালিত এবং প্রযোজিত একটি সঙ্গীতপ্রধান হাস্য-ব্যঙ্গ চলচ্চিত্র। কামরূপ চিত্রের ব্যানারে নির্মিত ছবিটি ১৯৬৬ সালে মুক্তিলাভ করেছিল। চতুর্দশ (১৯৬৬) জাতীয় চলচ্চিত্র উৎসবে শ্রেষ্ঠ অসমীয়া চলচ্চিত্রর রাষ্ট্রপতির রূপার পদক লাভ করা ছবিটির সঙ্গীত অত্যন্ত জনপ্রিয় হয়েছিল। ছবিটির ক্যাপসন ছিল হাঁহি হাঁহি ভাবিব পরা ছবি৷
কাহিনী
লটিঘটির কাহিনীটি ছবি-নির্মাণে আগ্রহী একজন ব্যক্তির জীবনে ঘটা নানান হাস্যকর ঘটনা নিয়ে কেন্দ্রীভূত। তিনি এমন একজন ব্যক্তি যার ছবি-নির্মাণ সম্পর্কে কোনো সুগভীর জ্ঞান নেই। অথচ তিনি ছবি নির্মাণ করতে এগিয়ে আসেন।
কলা-কুশলী
ছবিটিতে বিজয়শংকর এবং বিদ্যা রাও ছাড়াও কুলদা ভট্টাচার্য, রত্ন ওজা, হরিনারায়ণ দাস, জ্যোতিষ ভট্টাচার্য, জহর রায়, নিরুপতি চ্যাটার্জী এবং বেবি গুপ্তা ইত্যাদি অভিনয় করেছিলেন। ছবিটির 'জীবনটো যদি অভিনয় হয়' গানটি জয়ন্ত হাজারিকা এবং মণিষা সেনগুপ্তার উপর চিত্রায়ণ করা হয়েছিল।
মুক্তি
গুয়াহাটির পল্টনবাজারস্থিত মেঘদূত ছবিগৃহে ১৯৬৬ সালের ২৫ নভেম্বরে ছবিটি মুক্তিলাভ করে।
সঙ্গীত
চলচ্চিত্রটির সঙ্গীত পরিচালনা ভূপেন হাজারিকার। গান লিখেছিলেন ভূপেন হাজারিকা, নির্মলপ্রভা বরদলৈ এবং গজানন বর্মা। ছবিটির বিভিন্ন গানসমূহে কণ্ঠ দেন ভূপেন হাজারিকা, জয়ন্ত হাজারিকা, ইলা বোস, মহম্মদ রফি, গানা দাস, অনিল দত্ত এবং মনীষা সেনগুপ্তা।
আপডেট ডেন্টাল কলেজ ও হাসপাতাল
আপডেট ডেন্টাল কলেজ বাংলাদেশের ঢাকার উত্তরায় অবস্থিত একটি বেসরকারি ডেন্টাল শিক্ষাপ্রতিষ্ঠান ও হাসপাতাল। এটি ২০০৮ সালে প্রতিষ্ঠিত। এখান থেকে পাশ করা শিক্ষার্থীদের বিডিএস ডিগ্রি প্রদান করা হয়, যা এমবিবিএস সমমানের।
কোইনে গ্রিক
থাম্ব|হেলেনিস্টিক গ্রীক বা কোইন গ্রীক: এমন এলাকা যেখানে গ্রীক ভাষাভাষীরা সম্ভবত সংখ্যাগরিষ্ঠ ছিল। একটি উল্লেখযোগ্য গ্রীক সংখ্যালঘু সহ তীব্রভাবে নরকীয় এলাকা। একসময় গ্রীসের প্রচলিত সাধারণ ভাষা গ্রিক ( আধুনিক Ελληνιστική Κοινή    'সাধারণ গ্রিক', elinistiˈci ciˈni) আরও বিভিন্ন নামেও পরিচত ছিল যেমন— অ্যালেকজান্ডারিয়ান উপভাষা, সাধারণ আত্তীয়, হেলেনিস্টিক বা বাইবেলীয় গ্রিক। হেলেনিস্টিক যুগে, রোমান সাম্রাজ্যে এবং প্রারম্ভিক বাইজেনটাইন সাম্রাজ্যের কালে গ্রিক ভাষার সুপ্রা-আঞ্চলিক রূপ বলা এবং লেখা হত।
এটি খ্রিস্টপূর্ব চতুর্থ শতাব্দীতে আলেকজান্ডার দ্য গ্রেটের বিজয়ের পর গ্রীক ভাষার বিস্তার থেকে উদ্ভূত হয়েছিল এবং পরবর্তী শতাব্দীতে ভূমধ্যসাগরীয় অঞ্চল এবং মধ্যপ্রাচ্যের বেশিরভাগ অংশের যোগাযোগের ভাষা হিসেবে কাজ করেছিল।এটি মূলত আত্তীয় এবং প্রায় কাছাকাছি থাকা আইয়োনীয় বক্তৃতা ফর্মের উপর ভিত্তি করে তৈরি করা হয়েছিল, অন্যান্য রূপগুলির সাথে উপভাষা সমতলকরণের মাধ্যমে বিভিন্ন সংমিশ্রণ নিয়ে আসা হয়েছিল।
কোইন গ্রিক রক্ষণশীল সাহিত্যিক ফর্ম থেকে বেরিয়ে গিয়ে সেই সময়কার কথ্য আঞ্চলিক ভাষার শৈলী পর্যন্ত সাহিত্যে অন্তর্ভুক্ত করে। বাইজেন্টাইন সাম্রাজ্যের প্রভাবশালী ভাষা হিসাবে থাকায় এটি মধ্যযুগীয় গ্রীক থেকে আরও বিকশিত হয়েছিল, যা পরে আধুনিক গ্রীক ভাষায় পরিণত হয়েছিল।
কোইন ভাষা প্লুটার্ক এবং পলিবিয়াসের মতো পণ্ডিতদের লেখার মাধ্যমে উত্তর-ধ্রুপদী গ্রীক সাহিত্যকে সমৃদ্ধ করেছিল। কোয়েন হল খ্রিস্টান নিউ টেস্টামেন্টের ভাষা, সেপ্টুয়াজিন্টের (খ্রিস্টপূর্ব ৩য় শতাব্দীর হিব্রু বাইবেলের গ্রীক অনুবাদ) এবং চার্চ ফাদারদের প্রাথমিক খ্রিস্টীয় ধর্মতত্ত্ব লেখার ভাষা।এই কারণেই কোইন গ্রীক ভাষা "বাইবেলীয়", "নিউ টেস্টামেন্ট", "এক্লেসিয়াসটিক" বা "পেট্রিস্টিক" গ্রীক নামেও পরিচিত। রোমান সম্রাট মার্কাস অরেলিয়াসও কোইন গ্রীক ভাষায় তাঁর ব্যক্তিগত চিন্তাধারা লিখেছিলেন। সেই লেখাটি এখন দ্য মেডিটেশন নামে পরিচিত। গ্রীক অর্থোডক্স চার্চের উপাসনামূলক ভাষা হিসেবে কোইন গ্রীক ভাশা ব্যবহার করা এখনও অব্যাহত রয়েছে।
ক্ষিতীন্দ্রনাথ মজুমদার
ক্ষিতীন্দ্রনাথ মজুমদার  (Kshitindranath Mazumdar) (৩১ জুলাই, ১৮৯১ - ৯ ফেব্রুয়ারি, ১৯৭৫) ছিলেন একজন ভারতীয় বাঙালি চিত্রশিল্পী। শিল্পাচার্য অবনীন্দ্রনাথ ঠাকুরের প্রিয় শিষ্যদের অন্যতম ছিলেন। তার শিল্পীস্বত্বায় ছিল খাঁটি ভারতীয়ত্বের বৈষ্ণবীয় প্রভাব।
সংক্ষিপ্ত জীবনী
ক্ষিতীন্দ্রনাথ মজুমদারের জন্ম ১৮৯১ খ্রিস্টাব্দের ৩১ শে জুলাই (১২৯৮ সালের ১৫ শ্রাবণ বঙ্গাব্দে) বৃটিশ ভারতের অধুনা পশ্চিমবঙ্গের মুর্শিদাবাদ জেলার জগতাই গ্রামে। অতি অল্প বয়সে তিনি মাতৃহারা হন। পিতা কেদারনাথ মজুমদার ছিলেন গ্রামের  সহজ সরল মনের মানুষ, পেশায় সাব-রেজিস্ট্রার। কিন্তু বাড়িতে ছিল বৈষ্ণবীয় পরিবেশ। কীর্তনের আসরও বসত নিয়মিত । নিজে আগ্রহী ছিলেন সঙ্গীত ও নাটকে। পড়াশোনার সাথে নিজের তৈরি যাত্রাদলে  ছোটবেলা থেকেই অংশগ্রহণ করতে দিতেন ক্ষিতিন্দ্রনাথকে। নিমতিতা মাইনর স্কুল থেকে পাশ করে তিনি দু’বছর পড়াশোনা করেন পাকুড় স্কুলে। তার শৈল্পিক গুণে মুগ্ধ হন স্থানীয় নিমতিতা গ্রামের জমিদার ‘নাট্যশিল্প ও সংস্কৃতি জগতের গুণগ্রাহী’ মহেন্দ্রনারায়ণ চৌধুরী। তার আগ্রহে ও আনুকূল্যে ১৯০৫ খ্রিস্টাব্দে  কলকাতার আর্ট স্কুলে (বর্তমানে গভর্মেন্ট আর্ট কলেজ) ভর্তি হন। এবং ২০ টাকার মাসিক বৃত্তি লাভ করেন। ১৯০৯ খ্রিস্টাব্দে শিল্পাচার্য  অবনীন্দ্রনাথ ঠাকুরের সংস্পর্শে আসেন। নবগঠিত ইন্ডিয়ান সোসাইটি অব ওরিয়েন্টাল আর্টের সাথে যুক্ত হন।
কর্মজীবন ও শিল্পকর্ম
১৯১২ খ্রিস্টাব্দে নন্দলাল বসুর সাথে শিক্ষকতার দায়িত্ব গ্রহণ করেন ইন্ডিয়ান স্কুল অব ওরিয়েন্টাল আর্টে। ১৯৪২ খ্রিস্টাব্দে এলাহাবাদ বিশ্ববিদ্যালয়ে কলা অধ্যাপনার কাজে যোগ দেন এবং ১৯৬৪ খ্রিস্টাব্দে অবসর গ্রহণ করেন। কিন্তু তার শিল্পকর্ম থেমে থাকেনি। তার অঙ্কিত রাধাকৃষ্ণের দেহ শীর্ণ এবং আভঙ্গ, ত্রিভঙ্গ ও বহু ভঙ্গ ঢঙের। তিনি বাল্যকাল পিতার যাত্রাদলের পৌরাণিক কাহিনীর বিষয়বস্তু গভীরভাবে প্রভাব বিস্তার করেছিল মনে, যার প্রতিফলন লক্ষ্য করা গেছে শিল্পকর্মে। বিশেষকরে বৈষ্ণবীয় বিষয়বস্তু তার অঙ্কন প্রেরণার প্রধানতম উৎস। সেই সাথে সূক্ষ্ম রূপরেখা, বিশিষ্ট অলংকরণ এবং উচ্চতর বিন্যাসযুক্ত অঙ্গভঙ্গি ও অভিব্যক্তি ছিল যেমন তার শিল্পকর্মের নিজস্বতা, তেমনি নান্দনিক আনন্দদানে ছিল সর্বজনীন আবেদন । শ্রীচৈতন্যের বৈষ্ণবধর্মের পাশাপাশি অবনীন্দ্রনাথ ঠাকুরের পুনজাগরণবাদী আন্দোলনে বহুলাংশে প্রভাবিত হয়েছিলেন।  তার এক শিষ্য বলেছেন-
অকালতারা
অকালতারা (Akaltara) ভারতের ছত্তিসগড় রাজ্যের জাঞ্জগীর চাম্পা জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮৩ মিটার (৯২৮ ফুট)।
ক্ষিতীন্দ্রনাথ মজুমদার
কর্মজীবন ও শিল্পকর্ম
শিল্পাচার্য তার প্রিয় দুই শিষ্য সম্পর্কে বলেছেন -
অকালতারা
জনসংখ্যার উপাত্ত
ভারতের ২০০১ সালের আদম শুমারি অনুসারে অকালতারা শহরের জনসংখ্যা হল ২০,৩৭৩ জন। এর মধ্যে পুরুষ ৫২% এবং নারী ৪৮%।
ক্ষিতীন্দ্রনাথ মজুমদার
কর্মজীবন ও শিল্পকর্ম
১৯২৪ খ্রিস্টাব্দ হতে ইউরোপ ও আমেরিকার বিভিন্ন স্থানে তার অঙ্কিত চিত্রের প্রদর্শনী শুরু হয় এবং সুনাম অর্জন করেন। তার কাজে মুগ্ধ হয়েছেন বিলেতের রয়াল আর্ট কলেজের অধ্যক্ষ উইলিয়াম রোথেনস্টাইন, মুসোলিনি কন্যা জাপানের প্রখ্যাত চিত্রসমালোচক ওকাকুরা, আর আমাদের প্রিয় কবি রবীন্দ্রনাথ ঠাকুরও। কাশীতে, কলকাতায় তার চিত্র প্রদর্শনী রসিক সমাজে সমাদৃত হয়েছে। দেশের দিল্লিতে ন্যাশনাল থিয়েটার অব আর্ট গ্যালারি সহ বিভিন্ন স্থানে বিদেশের বহু জায়গায় তার অঙ্কিত চিত্র সংরক্ষিত আছে। উল্লেখযোগ্য ছবির কয়েকটি হল - 'নৃত্যরত চৈতন্য','রামলীলা',  'রাধিকা', 'দি মুন', 'কচ ও দেবযানী' ইত্যাদি।
অকালতারা
জনসংখ্যার উপাত্ত
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে অকালতারা এর সাক্ষরতার হার বেশি।
ক্ষিতীন্দ্রনাথ মজুমদার
সম্মাননা ও পুরস্কার
১৯৬৩ খ্রিস্টাব্দে কলকাতায় বাংলা কংগ্রেস কমিটি তাঁকে মেরিট পুরস্কারের ভূষিত করে এবং রবীন্দ্রভারতী বিশ্ববিদ্যালয় সাম্মানিক ডি.লিট প্রদান করে।
জীবনাবসান
ক্ষিতীন্দ্রনাথ মজুমদার ১৯৭৫ খ্রিস্টাব্দের ৯ ই ফেব্রুয়ারি এলাহাবাদে ৮৩ বৎসর বয়সে পরলোক গমন করেন।
অকালতারা
জনসংখ্যার উপাত্ত
এই শহরের জনসংখ্যার ১৪% হল ৬ বছর বা তার কম বয়সী।
গুয়ে বাবলা
গুয়ে বাবলা বা গুয়া বাবলা, বাবলা ফার্নেসিয়ানা নামেও পরিচিত (বৈজ্ঞানিক নাম: Vachellia farnesiana, পূর্বে Acacia farnesia আকাশিয়া ফার্নেসিয়ানা) হলো মিমোসা (Mimosaceae) পরিবারের এক প্রজাতির উদ্ভিদ।  সারা পৃথিবীতে এই ভেষজ উদ্ভিদের ৫৫০ টি প্রজাতি বর্তমান, তন্মধ্যে ভারতে বাইশটি প্রজাতি বিদ্যমান। এর ফুল সুগন্ধি শিল্পে ব্যবহৃত হয়। এই গাছ থেকে যে খদির (খয়ের) তৈরী হয়, তাকে বলা হয় বিট্ খদির। এটা পানের সঙ্গে খেলে ঠোঁট দুটি লাল হয় বটে, তবে মুখে আসে বিষ্ঠার গন্ধ। এমনকি গাছটির কাছে গেলেও বিষ্ঠার গন্ধ পাওয়া যায়। তাই বাংলায় এর প্রচলিত নাম গুয়ে বাবলা। গাছটির পাতা ও ছাল ঔষধার্থে ব্যবহৃত হয়। কিন্তু গুয়ে বাবলার ফলে পাওয়া যায় প্রসিদ্ধ মাইমোসার (Mymosa) গন্ধ।
বিতরণ এবং বাসস্থান
আকাসিয়া (Acacia) প্রজাতির উদ্ভিদ সমগ্র পৃথিবীতেই পাওয়া যায়। ১৬২৫ খ্রিস্টাব্দে টোবিয়াস অ্যালডিনি নামক একজন ইউরোপিয়ান উদ্ভিদবিদ সান্টো ডোমিঙ্গো হতে সংগৃহীত বীজ হতে জন্মানো এক উদ্ভিদের বিবরণ উপস্থাপন করেন। সেটি ছিল ভ্যাচেলিয়া ফার্নেসিয়ানা প্রজাতির উদ্ভিদ। কিন্তু উৎপত্তিস্থল নিয়ে বিতর্ক রয়ে যায়। উদ্ভিদের একটি প্রজাতির উৎপত্তিস্থল ক্যারিবিয়ান, গুয়ানাস, মেক্সিকোর এবং/অথবা মধ্য আমেরিকা মনে করা হলেও প্রজাতির বিশ্বব্যাপী বন্টনে বেশিরভাগ আমেরিকা ও অস্ট্রেলিয়া, আফ্রিকার বৃহৎ অংশ, দক্ষিণ ইউরোপ এবং দক্ষিণ এশিয়াও সংযুক্ত হয়। প্রাকৃতিক কারণে উদ্ভিদের বীজের ব্যাপ্তি ঘটিয়ে  উদ্ভিদটির ৫৫০ রকমের প্রজাতি নিয়ে সেদিক থেকে সমগ্র বিশ্বই উদ্ভিদটির আবাসভূমিতে পরিণত হয়েছে। ভারতের উষ্ণাঞ্চল,  বাংলাদেশ,  মধ্যপ্রাচ্য সহ আরবদেশে এটিকে পাওয়া যায়। ভারতে যে কয়েকটি প্রজাতির গাছ দেখতে পাওয়া যায়, তার সংখ্যা বাইশ। তবে উদ্ভিদটি গ্রীষ্মমণ্ডলীয় জলবায়ুতে সম্পূর্ণ সূর্যালোক পছন্দ করে।
বাস্তুতন্ত্র
হরিণ এবং পেক্কারি গুয়ে বাবলা গাছের ফল খায়, নানা পাখি গাছে বাসা বাঁধে, পোকামাকড় এর ফুলের মধু বা নির্যাস খায় এবং বিরক্ত হলে, এটি সহজেই ছড়িয়ে ফেলে। এটি শুষ্ক,লবণাক্ত ও ক্ষারীয় মাটিতে জন্মায়। উদ্ভিদটি ইকো-সিস্টেমের তথা বাস্তুতন্ত্রের উপর প্রভাব ফেলে। গাছটির শক্ত কাঠ দিয়ে পূর্বে  কৃষি সরঞ্জাম (যেমন, লাগল, ঢেঁকি, গরুর গাড়ি) তৈরি করা হত। ফল, আঠা ও বাকল ভেষজ কাজে আসে, তেমনই কৃষির উপকারের প্রাকৃতিক উপায়ে নাইট্রোজন সরবরাহ সম্ভব হয়। গাছের পাতা, ফুল ও ফল গবাদি পশুর সুষম পশুখাদ্য। তাদের উপযুক্ত চারণভূমি হিসাবেও বিবেচিত হয়।
পারফিউম
গুয়ে বাবলার ফুল হতে পাতন প্রক্রিয়ায় 'ক্যাসি' নামের একটি সুগন্ধি তৈরি হয়। এটি ইউরোপের সুগন্ধি শিল্পে বিশেষভাবে ব্যবহৃত হয়। ভারতে 'ক্যাসি' থেকে সুগন্ধযুক্ত মলম তৈরি হয়।
আঠা
গাছটির ছাল বা বাকল হতে আঠা নির্গত হলে তা সংগ্রহ করে নানা কাজে ব্যবহার করা হয়
ট্যানিং লেদার
উদ্ভিদের ছালে উচ্চমাত্রার ট্যানিন উপাদান থাকে। এর বীজের শুঁটিতে ট্যানিনের ঘনত্ব প্রায় ২৩%। সেকারণে উদ্ভিদের বিভিন্ন অংশ ট্যানিন সমৃদ্ধ হওয়ায় সেগুলি ওষুধ তৈরিতে ব্যবহৃত হয়।
খাদ্য
গাছের কচি পাতা, ফুল এবং বীজের শুঁটি কাঁচা বা রান্না করে খাওয়া হয়
পশুখাদ্য এবং চারণভূমি
গুয়ে বাবলা গাছের পাতায় প্রোটিনের মাত্রা মোটামুটি ১৮ শতাংশ। সেকারণে এর পাতা মৌমাছিসহ নানা পোকামাকড়ের একটি উল্লেখযোগ্য খাদ্য। এর বীজের শুঁটিও গবাদি পশুদের পছন্দের পশুখাদ্য।
রং এবং কালি
গাছের বাকল এবং ফল হতে কালো রঙ্গক ও কালি নিষ্কাশন করা যায়।
লেস জোসলিন
লেসলি রোল্যান্ড জোসলিন (Les Joslin; জন্ম: ১৩ ডিসেম্বর, ১৯৪৭) ভিক্টোরিয়ার ইয়ারাভিল এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৮ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, দলের প্রয়োজনে বামহাতে মিডিয়াম বোলিংয়ে পারদর্শী ছিলেন লেস জোসলিন।
প্রথম-শ্রেণীর ক্রিকেট
লেস জোসলিন মেলবোর্নভিত্তিক ইউনিভার্সিটি হাইস্কুলে পড়াশুনো করেছেন। বিদ্যালয়ের ছাত্রাবস্থাতেই সেরা ক্রিকেটার হিসেবে পরিচিতি পান। সাবেক ও বিখ্যাত অস্ট্রেলীয় ক্রিকেটার এবং পারিবারিক বন্ধু জর্জ ট্রাইবের কাছে শৈশবকালে প্রশিক্ষণ গ্রহণ করেছিলেন তিনি। কিশোর অবস্থাতেই বড়দের বিপক্ষে তাকে খেলতে দেখা যেতো। ইয়ারাভিল থেকে চলে আসার পর ফুটসক্রে ক্রিকেট ক্লাবে যোগে দেন। এখানে দলীয় সঙ্গী ও এক টেস্টের বিস্ময়কারী ত্রিশোর্ধ্ব কেন ইস্টউডের সাথে একযোগে অনুশীলন কর্মে সম্পাদন করতেন।
১৯৬৬-৬৭ মৌসুম থেকে ১৯৬৯-৭০ মৌসুম পর্যন্ত লেস জোসলিনের প্রথম-শ্রেণীর খেলোয়াড়ী জীবন চলমান ছিল। মারকুটে বামহাতি মাঝারিসারির ব্যাটসম্যান ছিলেন তিনি। শুরুতে অস্ট্রেলিয়ার বিখ্যাত ব্যাটসম্যান নীল হার্ভে ও বব কাউপারের সাথে প্রতিদ্বন্দ্বিতা করার ন্যায় প্রতিশ্রুতিশীলতার আভাষ দিয়েছিলেন। সর্বকনিষ্ঠ ভিক্টোরীয় হিসেবে শেফিল্ড শিল্ডে সেঞ্চুরি করার গৌরব অর্জন করেন।
১৯৬৭-৬৮ মৌসুমে আরও একটি সেঞ্চুরি করেন। ১২১ রানের অপরাজিত ইনিংসটি খেলেছিলেন নিউ সাউথ ওয়েলসের বিপক্ষে। এবারো পটারের সাথে চতুর্থ উইকেটে ১৩০ মিনিটে ১৭৭ রান তুলেছিলেন তিনি। এ মৌসুমে ৫১.৩৬ গড়ে ৫৬৫ রান তুলেছিলেন তিনি।